สวัสดีค่ะ ขออนุญาตปรึกษาคุณ ดิชั้นประจำเดือนมาครั้งล่าสุด 23 พ.ย. 62 ค่ะ ได้มีเพศสัมพันธ์กับแฟน วันที่ 8 ธ.ค. 62 มีการหลั่งใน และกินยาคุมฉุกเฉินแบบ 1 เม็ด (1.5mg) ภายใน 3 ชม. หลังทานยาคุมฉุกเฉินมีอาการคัดเต้านมมาเรื่อยๆและ ในวันที่ 28 ธ.ค 62 มีอาการปวดท้องคล้ายจะเป็นประจำเดือน แต่ยังไม่มีประจำเดือนมา ซึ่งอาการปวดค่อนข้างรุนแรงมาก จึงได้กินยา ponstan500 ไป 1 เม็ด แล้วอาการปวดก็ทุเลาลง หลังจากนั้นจึงได้ใส่ผ้าอนามัยรอไว้ กลัวประจำเดือนจะมา จนวันที่ 30 ธ.ค 62 - 2 ม.ค 63 มีคราบเลือดสีน้ำตาลเข้ม ออกมาปริมาณเล็กน้อยแค่เลอะๆผ้าอนามัยเท่านั้น ไม่ได้มีปริมาณมากเหมือนประจำเดือน ในเช้าวันที่ 3 ม.ค 63 จึงใช้ชุดตรวจการตั้งครรภ์ พบเป็นสีจางมากๆ ขึ้นที่ ขีด T จึงอยากทราบว่า มีโอกาสที่จะตั้งครรภ์หรือไม่คะ? หรือที่ชุดตรวจขึ้นขีดสีจางๆ นั้นมาจากการมีเลือดปนในปัสสาวะ? และถ้าหากตั้งครรภ์ การที่มีเลือดออกเป็นอาการผิดปกติหรือไม่คะ? ขอบค่ะ คุณ
สวัสดีค่ะ การตรวจการตั้งครรภ์นั้นจะให้ผลบวกก็คือขึ้นเป็น 2 ขีดเข้ม ถ้าขึ้นเป็นขีดจางๆขีดเดียวนั้น น่าจะแปลว่าให้ผลลบ แนะนำอ่านคำแนะนำข้างกล่องอีกครั้งเลือดออกหลังกินยาคุมฉุกเฉินนั้นเกิดขึ้นได้ค่ะ ไม่ใช่อาการผิดปกติอะไร เป็นผลข้างเคียงจากการใช้ยา มักเกิดประมาณ 1-2 สัปดาห์หลังใช้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นอีกครั้ง และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก